CELEX: 62022CN0244
Language: sl
Date: 2022-04-06 00:00:00
Title: Zadeva C-244/22: Predlog za sprejetje predhodne odločbe, ki ga je vložilo Fővárosi Törvényszék (Madžarska) 6. aprila 2022 — NQ/Mara-Tóni Bt.

27.6.2022   
            
            
               SL
            
            
               Uradni list Evropske unije
            
            
               C 244/19
            
         
      Predlog za sprejetje predhodne odločbe, ki ga je vložilo Fővárosi Törvényszék (Madžarska) 6. aprila 2022 — NQ/Mara-Tóni Bt.
      (Zadeva C-244/22)
      (2022/C 244/24)
      Jezik postopka: madžarščina
      
         Predložitveno sodišče
      
      Fővárosi Törvényszék
      
         Stranke v postopku v glavni stvari
      
      
         Tožeča stranka: NQ
      
         Tožena stranka: Mara-Tóni Bt.
      
         Intervenientki: Foudre Kft. in Tasavill Bt.
      
         Vprašanja za predhodno odločanje
      
      
                  1)
               
               
                  Ali podjetje, ki brez dovoljenja države zaposluje delavce, ki v resnici opravljajo delo za njenega naročnika kot uporabnika, spada na področje uporabe člena 3(1)(b) Direktive 2008/104/ES (1)?
               
            
                  2)
               
               
                  Ali na področje uporabe člena 3(1)(c) Direktive [2008/104] spadajo delavci, ki so v delovnem razmerju s podjetjem, ki jih v okviru podjemne pogodbe za namene opravljanja dela prepusti drugemu podjetju, pri čemer tem delavcem material, orodja in navodila, potrebna za delo, zagotavlja družba, ki jih zaposluje?
               
            
                  3)
               
               
                  Ali je treba tožečo stranko in delavce elektroinštalaterje, če na podlagi navedenega štejejo za delavce, zaposlene pri agenciji za zagotavljanje začasnega dela, šteti za gospodarsko enoto, za določeno skupino človeških virov, ki opravlja trajno gospodarsko dejavnost za različna podjetja, ki pripadajo istemu krogu oseb, tudi če ta podjetja nimajo dovoljenja države za zakonito zagotavljanje ali uporabo začasnega dela in ob upoštevanju, da se pri delu prek agencij za zagotavljanje začasnega dela premoženje nikakor ne da na razpolago?
               
            
                  4)
               
               
                  Če ti delavci štejejo za gospodarsko enoto kot skupina človeških virov, ali spadajo na področje uporabe člena 1(1) Direktive 2001/23/ES, (2) ne glede na to, da gre za delavce, zaposlene pri agenciji za zagotavljanje začasnega dela?
               
            
         (1)  Direktiva 2008/104/ES Evropskega parlamenta in Sveta z dne 19. novembra 2008 o delu prek agencij za zagotavljanje začasnega dela (UL 2008, L 327, str. 9).
      
         (2)  Direktiva Sveta 2001/23/ES z dne 12. marca 2001 o približevanju zakonodaje držav članic v zvezi z ohranjanjem pravic delavcev v primeru prenosa podjetij, obratov ali delov podjetij ali obratov (UL, posebna izdaja v slovenščini, poglavje 5, zvezek 4, str. 98).